Bregne

Bregner (Polypodiopsida) er en klasse af planter, som består af omkring 20.000 arter. En bregne er en karplante, som formerer sig ved hjælp af sporer. Sporerne dannes på overfladen af bregnebladene – normalt på undersiden. Bregner kan være meget forskellige, men mange består af små eller store fint fjersnitdelte blade der udgår fra samme punkt (en rod eller et vækstpunkt på en rodstok).

 Aktuel klassificering: Klasse: Bregner (Polypodiopsida, tidligere Filicopsida, Pteropsida)
 Ældre klassificering: Klasse: Filicatae



 Cyatheales
 Engelsød-ordenen (Polypodiales) (12.000 arter – her er de fleste bregnearter placeret)
 Gleicheniales
 Hindebregne-ordenen (Hymenophyllales)
 Kongebregne-ordenen (Osmundales)
 Salvinia-ordenen (Salviniales)
 Schizaeales

Flere familier under Engelsød-ordenen var tidligere placeret i separate ordner:
 Radeløv-ordenen (Aspleniales)
 Mangeløv-ordenen (Dryopteriales)
 Ørnebregne-ordenen (Dennstaedtiales)
 Træbregne-ordenen (Cyatheales)
 Kongebregne-ordenen (Osmundales)
Pilledrager-familien var tidligere placeret i en separat orden, Pilledrager-ordenen (Marsileales), men er nu placeret under Salvinia-ordenen (Salviniales).

Vækst og udbredelse 
De fleste bregner kræver et miljø hvor der er en del fugtighed i jorden, i hvert fald en stor del af året: Nogle bregner lever i vand, men de fleste hører til på/i fugtige eller let fugtige skove og enge. Bregner vokser gerne i forbindelse med delvist omsat organisk materiale, f.eks. halvrådne træstammer. I troperne ses bregner ofte voksende på træer, ofte epifytisk mens andre vokser på døde eller delvis døde træstammer – bregner der vokser på træstubbe ses også i Danmark, men her er der ikke tale om epifytisk vækst. En enkelt epifytisk bregne, Almindelig Engelsød, forekommer i Danmark.

Bregner findes på alle kontinenter, dog formentlig undtagen Antarktis. Bregner findes også i alle klimazoner, men ses ikke i ørken-egne eller i andre områder med for lidt fugtighed. Trods behovet for fugtighed forekommer bregner også i miljøer der forekommer tørre (aride), men i så fald er der som regel en skjult kilde til fugtighed, f.eks. i jorden eller perioder i døgnet med høj luftfugtighed der falder som dug.

Langt de fleste bregner er urteagtige, men der findes træagtige bregner.

Flere bregner er almindelige i Danmark, typisk i skoven, bl.a. Ørnebregne, Almindelig Engelsød, Almindelig Mangeløv m.fl.

Anvendelse 
Bregner dyrkes normalt ikke som afgrøder, men en hel del bregner bruges som prydplanter. Bregner indgår ofte i en fintfølende balance med sine omgivelser, og mange arter af bregner er sjældne eller truede fordi deres miljø indskrænkes af menneskets aktiviteter. Der er dog også eksempler på bregner der optræder som agressivt ukrudt og bekæmpes. Enkelte bregner har spiselige skud.

Note

Se også

Kilder/Referencer 
 Tree of Life: Filicopsida 
 Tree of Life: Leptosporangiate ferns 
 Systema Naturae 2000: Phylum Filicinophyta 
 Familien der Farne und Samenpflanzen (www.botgarden.uni-tuebingen.de/FamFarSa.html – 
 Survey of the botanical Phyla: Pterophyta 
 Pteridophyta – Karsporeplanter (PS: Pteridophyta != Karsporeplanter)

Litteratur 
 M. Skytte-Christiansen: Bregner, mosser, laver", 1981, 
 Robbin C. Moran: A Natural History of Ferns'', 2004,

Eksterne links 
 The azolla page
 American Fern Society
 Pteridophyte Field Botany Course at Texas A&M 
 Division Filicophyta  (God tegning af bregners livscyklus)
 By Michael Hassler (Germany) and Brian Swale: Checklist of ferns of the World – World Ferns and Fern Allies listed 
 Common Ferns And Fern-Ally Species 
 A Classification of the Ferns and Fern-Allies; uses frames  Citat: "...This classification differs radically from the old traditional scheme...This is provisionally my own scheme, drawn from several different sources, although leaning heavily on the recent cladistic publication of the American Fern Society...."
 BioNyt Post. Nr. 1, 9. februar 200: Bregne elsker arsenik Citat: "...Bregnen vil således støt og roligt suge giften fra jorden og op i sine blade som derefter kan høstes og sendes til destruktion...."
 BioNyt Nr.126 s.20 (2004): Bregners evolution  Citat: "...det har været bregnernes evne til at udnytte de mange forskellige biotoper, som blomsterplanterne efterhånden skabte gennem deres evolution, der har været årsagen til bregnernes succes...."
 Tree of Life: Filicopsida 
 Leptosporangiate bregner 

 
Palæozoikum